Ferrière-la-Grande

Ferrière-la-Grande estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 5 669 loĝantojn laŭ censo plenumita en 1999.

 Geografio 
Ferrière-la-Grande estas ĉirkaŭurbeto kaj parto de la aglomeraĵo de Maubeuge, kiu havas proksimume 120 000 loĝantojn. La najbaraj komunumoj estas Ferrière-la-Petite, Cerfontaine, Hautmont, Louvroil kaj Rousies.

Ĝi troviĝas proksime al la landlimo kun Belgio. La teritorio de la komunumo etendiĝas sur 10,01 km².

 Historio 
La komunumo longe famiĝis pro siaj fer-minejoj, de kiuj devenas ĝia nomo.

 Vidindaĵoj 
La "Sentier Emeraude" estas populara ekskursadvojo, kiu iras el la eksa fervojo de Ferrière ĝis Solre-le-Château.

 Lokaj famuloj 
 Luc Bérimont: verkisto kaj poeto
 Louis Lutaud: loka historiisto-poeto kaj kantisto

 Administrado 
Ferrière-la-Grande apartenas al la kantono Maubeuge-Sud, kies ĉefurbo estas Maubeuge. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono Maubeuge-Sud
 Ferrière-la-Grande (stacidomo)

 Eksteraj ligiloj 



Kategorio:Komunumoj de Nord